В И С Ш    С Ъ Д Е Б Е Н    С Ъ В Е Т

П Р О Т О К О Л   № 19

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 09.07.2025 г.

Днес, 09.07.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Олга Керелска
                                                                                             Огнян Дамянов 
                                                                                             Боян Новански
                                                                                             
          ОТСЪСТВА: Пламен Найденов.
                                                                    
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Минчо Стаев – главен експерт в отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

По внесените допълнителни материали и на основание последвалите разисквания:

КОМИСИЯ „УПРАВЛЕНИЕ НА СОБСТВЕНОСТТА"
към Пленума на Висшия съдебен съвет
РЕШИ:

ВКЛЮЧВА в дневния ред:

1.	Писмо от административния ръководител на Районен съд - Разлог с искане за осигуряване на средства за неотложен/авариен ремонт на ограда на имота, в който се намира сградата на Съдебна палата - Разлог.

-	Инвестиции и строителство:

1.ОТНОСНО: Решение по т. 46 от протокол № 22/18.06.2025 г. на Комисия „Бюджет и финанси“ към Пленума на ВСС във връзка с обект: „Изработване на инвестиционен проект за обект: "Реконструкция на съществуващи сгради в имот, публична държавна собственост, находящ се в гр. Банкя, ул. "Стефан Стамболов" № 4 за създаване на Учебен комплекс на НИП“ и акцесорни услуги.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1.ВЪЗЛАГА на дирекция „Управление на собствеността на съдебната власт“ да изпрати писмо до директора на Националния институт на правосъдието с оглед получаване на информация относно действията по издаването на нов акт за държавна собственост на имота, както и друга допълнителна информация, във връзка с реализирането на обект: „Изработване на инвестиционен проект за обект: „Реконструкция на съществуващи сгради в имот, публична държавна собственост, находящ се в гр. Банкя, ул. „Стефан Стамболов“ № 4 за създаване на Учебен комплекс на НИП“ и акцесорни услуги. След получаване на актуална информация, преписката да бъде докладвана отново на Комисия „Управление на собствеността“ към Пленума на ВСС.

2.ОТНОСНО: Писма от административния ръководител на Административен съд – Благоевград във връзка с изградената ОВК инсталация в сградата на съда на ул. „Крали Марко“ № 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. ПРИЕМА предложението за разширяване на системата за „Отопление, вентилация и климатизация“, изградена по договор № ВСС - 12243/25.11.2020 г. с предмет: „Основен ремонт, преустройство и пристройка с асансьор към сграда, находяща се в гр. Благоевград, ул. „Крали Марко” № 2 за нуждите на Административен съд - Благоевград и Районна прокуратура Благоевград“, сключен между ВСС и ДЗЗД „Хаси Билднер Груп“, с допълнителни климатични тела за нуждите на Областна дирекция „Земеделие“ – Благоевград /дирекцията/ в същата сграда. Дейностите по разширяване на системата да бъдат реализирани за сметка на бюджета на дирекцията, задължително монтиране на разходомерно устройство на захранващото разклонение и при запазване на гаранционната отговорност по договора.
2.2. ВЪЗЛАГА на административния ръководител на Административен съд – Благоевград да предприеме действия по събиране на оферти за смяна на 2 броя стъклопакети на неотваряеми прозорци, разположени на източната фасада на шахтата на асансьора с решетки с минимално сечение на отворите, с което да се осигури необходимата естествена вентилация в нея. Необходимите средствата за изпълнението следва да бъдат осигурени от бюджета на съдебната власт по §10 – 30 „Текущ ремонт“.
2.3. ИЗПРАЩА решението на административния ръководител на Административен съд – Благоевград за сведение и изпълнение и на ДЗЗД „Хаси Билднер Груп“ за сведение.

3.ОТНОСНО: Писмо от административния ръководител на Административен съд – Благоевград във връзка с разпределението на разходите за поддръжка на сградата между всички ползватели в нея.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ВЪЗЛАГА на дирекция „Управление на собствеността на съдебната власт“ към администрацията на ВСС да предприеме необходимите действия по събиране на оферти от лицензирани оценители за изготвяне на площообразуване, съдържащо информация за съответния % идеални части от общите части на сградата за всеки от ползвателите на имот, находящ се на ул. „Крали Марко“ № 2, гр. Благоевград, включително и от дружеството, изготвило инвестиционния проект за ремонта на сградата по договор № ВСС - 12243/25.11.2020 г., като докладва на следващо заседание на комисията. 
3.2.ИЗПРАЩА решението на административния ръководител на Административен съд – Благоевград за сведение.

4.ОТНОСНО: Писмо от административния ръководител на Окръжна прокуратура – Варна във връзка с искане за увеличаване на планираните средства по § 51-00 „Основен ремонт на ДМА“ за 2025 г. за реализиране на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	4.1.ВЪЗЛАГА на дирекция „Управление на собствеността на съдебната власт“ към администрацията на ВСС своевременно да изиска от административния ръководител на ОП – Варна информация за напредъка на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“ и акцесорните услуги към него, във връзка с обезпечаване изпълнението на сключените договори за обекта, със средства по § 51-00 „Основен ремонт на ДМА“, предвидени в Инвестиционната програма на Висшия съдебен съвет за 2025 г.
4.2. ИЗПРАЩА решението на и.ф. Главен прокурор на Република България на разпореждане и на административния ръководител на Окръжна прокуратура – Варна за сведение.

5.ОТНОСНО: Информация във връзка с участие на органи на съдебната власт с проектни предложения по Програма „Развитие на регионите“ 2021-2027 г., Приоритет 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1. ОТТЕГЛЯ разглеждането на т. 5 от настоящия дневен ред.

-	Текущи ремонти:

6.ОТНОСНО: Писмо от административния ръководител на Апелативен съд - Пловдив с искане за осигуряване на средства за неотложен ремонт в сградата на Съдебна палата гр. Пловдив, бул. „Шести септември“ № 167.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ПРИЕМА за необходимо и целесъобразно изпълнение на неотложен ремонт на кабинети №№ 116, 117, 203, 204, 212, 602, ползвани от АС – Пловдив в сградата на Съдебна палата - Пловдив, бул. „Шести септември“ № 167, на стойност 16 326,00 лв. с ДДС, съгласно икономически най-изгодната оферта, предоставена от административния ръководител на АС – Пловдив.
	Мотиви: Извършването на неотложен ремонт на кабинети №№ 116, 117, 203, 204, 212, 602 ползвани от АС – Пловдив в сградата на Съдебна палата - Пловдив е необходимо с цел привеждането им в съответствие със Закона за здравословни и безопасни условия на труд и Наредба № 7/23.09.1999 г. за минималните изисквания за здравословни и безопасни условия на труд на работните места.
	Ремонтните работи попадат в обхвата на чл. 12 и § 1 от Допълнителните разпоредби от Правилата.
Справка за отпуснатите средства на АС – Пловдив
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	70 000,00 лв.	Ремонтни работи в канцеларии и тоалетна - шпакловъчно - бояджийски работи 1461 м2,  подмяна паркет по канцеларии - 700 м2, основен ремонт тоалетна 2-ри етаж, подмяна дограма - 2 бр. врати, подмяна на осв. тела с LED - 162 бр.	
2021	12 092,74 лв.	ремонт кабинети №№ 112, 202, 210, 215, 502 - шпакловъчно-бояджийски работи, ламиниран паркет, ел. инсталация	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	0,00 лв.	Няма 	

6.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Апелативен съд – Пловдив с финансови средства в размер на 16 326,00 лв. с ДДС, за изпълнение на неотложен ремонт на кабинети №№ 116, 117, 203, 204, 212 и 602, ползвани от Апелативен съд – Пловдив, в сградата на Съдебна палата – Пловдив. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
6.3.ИЗПРАЩА решението на Комисия „Бюджет и финанси“ към Пленума на ВСС по компетентност и на административните ръководители на Апелативен съд – Пловдив и Окръжен съд - Пловдив, за сведение.

7.ОТНОСНО: Писмо от административния ръководител на Окръжен съд - Враца с искане за осигуряване на средства за подмяна на котел и горелка към него, част от отоплителната инсталация в сградата на Съдебна палата - Враца за закупуване на котел и горелка.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1.ПРИЕМА за необходимо и целесъобразно извършването на доставката и монтажа на нов котел и горелка към него в сградата на Съдебна палата - Враца на стойност 35 873,00 лв. с ДДС, съгласно икономически най-изгодната оферта, предоставена от административния ръководител на ОС – Враца.

Мотиви: Доставката и монтажа на нов водогреен котел и горелка към него в сградата на Съдебна палата, находяща се на бул. „Христо Ботев“ № 29 в гр. Враца, е неотложно да се извърши, с цел осигуряване на нормална работна среда на служителите, работещи в нея през предстоящия есенно –зимен период. Ремонтните работи попадат в обхвата на чл. 12 и § 1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт. 
Справка за отпуснатите средства на ОС – Враца 
за периода 2020 г. – 2025 г. 

година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	27 694,00 лв.
10 300,00 лв.	Ремонт 4 бр. санитарни помещения на 2-ри етаж
Аварийни - бариери	
2022	23 470.86 лв.	Ремонт кабинети №№ 130, 221, 320, 322	
2022	1 815,00 лв.	Увеличение на извършените ремонтни дейности	
2023	9 156,00 лв.	Авариен ремонт на покрива на основната сграда на съда над южната и западната фасада 
7 432,36 лв. с ДДС, по заведена щета № 0110-100-00018-2023/24.01.2023 г. съгласно договор № ВСС – 17894/29.12.2022 г.;
- 1 723,64 лв. с ДДС, по бюджета на съдебната власт.	
2024	81 740,00 лв.	Авариен ремонт на покрива на пристройката във вътрешния двор	
2025	
50 604,00 лв.

12 530,00 лв.

2 001,00 лв.
	Заявени за 2025г.
Ремонт на 4 броя помещения
Средствата не са осигурени на основание решение по т.4 от протокол №1 от 08.01.2025 г. на КУС към Пленума на ВСС и решение по т. 18 от протокол №18/26.06.225 г. на Пленума на Висшия съдебен съвет. 
Авариен ремонт на покрив по заведена щета № 0110-100-00078/2024 г.
Авариен ремонт на част от покрив по заведена щета № 0110-100-00015-2025/14.03.2025 г

7.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Окръжен съд – Враца с финансови средства в размер на 35 873,00 лева с ДДС, за доставка и монтаж на нов водогреен котел и горелка към него, в сградата на Съдебна палата – Враца, находяща се на бул. „Христо Ботев“ № 29 в гр. Враца. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.

7.3. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на ОС – Враца за сведение.

-	Управление на собствеността:

8.ОТНОСНО: Проект на решение за упълномощаване на представляващия Висшия съдебен съвет да подпише споразумение между Областна администрация Перник и Висшия съдебен съвет за разпределение на разходите за комунални услуги, свързани с управлението на недвижим имот, находящ се в гр. Перник, пл. „Св. Иван Рилски“ № 1.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	8.1.ПРЕДЛАГА на Пленума на Висшия съдебен съвет да приеме следното решение:
	1.УПЪЛНОМОЩАВА представляващия Висшия съдебен съвет да подпише споразумение с Областния управител на област Перник за разпределение на разходите за комунални услуги, свързани с управлението и стопанисването на недвижим имот, находящ се в гр. Перник, пл. „Св. Иван Рилски“ № 1, считано от 11.04.2025 г.
	2.ИЗПРАЩА решението на административния ръководител на Окръжен съд – Перник и на административния ръководител на Районен съд – Перник, за сведение.
	8.2.ВНАСЯ предложението по т. 8.1 като редовна точка в следващо заседание на Пленума на ВСС.

9.ОТНОСНО: Писмо от министъра на правосъдието относно предоставяне на имот – публична държавна собственост за нуждите на европейските делегирани прокурори в Република България.
КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1. ВЪЗЛАГА на дирекция „Управление на собствеността на съдебната власт“ към администрацията на ВСС да изготви и изпрати писмо до министъра на правосъдието, и.ф. главен прокурор на РБългария, европейския делегиран прокурор в РБългария и областния управител на Областна администрация на София – град, с копие до министъра на регионалното развитие и благоустройството, с предложение за извършване на оглед на административна сграда – публична държавна собственост, находяща се в гр. София, бул. „Ал. Стамболийски“ № 45А, с цел определяне на общото й експлоатационно състояние. За констатациите от огледа на сградата, да се докладва на комисията, във връзка с приемане на решение за предоставянето й за нуждите на европейските делегирани прокурори в РБългария.

10.ОТНОСНО: Уведомление от Агенция по геодезия, картография и кадастър във връзка с издадена заповед на началник на СГКК – гр. Разград за одобряване на изменение в кадастралната карта и кадастралните регистри на гр. Исперих за нанасяне на самостоятелни обекти в сграда. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

10.1.ВЪЗЛАГА на дирекция „Управление на собствеността на съдебната власт“ към администрация на Висшия съдебен съвет да подготви писмо от представляващия Висшия съдебен съвет до Служба по геодезия, картография и кадастър – Разград за отстраняване на несъответствие, констатирано в схема - проект № 15-941469-09.06.2025 г. за самостоятелен обект в сграда с идентификатор 32874.501.476.1.3 и административен адрес гр. Исперих, ул. „Въча“ № 2, в управление на Висшия съдебен съвет.

Мотиви: В схема – проект № 15-941469-09.06.2025 г. за самостоятелен обект в сграда с идентификатор 32874.501.476.1.3, съгласно Заповед № 18-5771/19.06.2025 г. на началника на СГКК – Разград, посочената площ от 248.66 кв.м. не съответства на площта на имота, в управление на Висшия съдебен съвет, отразена в АПДС № 2634/02.08.2017 г., която е 273.59 кв.м.  

-        Разни:

Допълнителни точки, включени за разглеждане
в заседанието на Комисия „Управление на собствеността”

11.ОТНОСНО: Писмо от административния ръководител на Районен съд - Разлог с искане за осигуряване на средства за неотложен/авариен ремонт на ограда на имота, в който се намира сградата на Съдебна палата - Разлог.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

11.1.ПРИЕМА за необходимо и целесъобразно извършването на неотложен ремонт на оградата и 3 /три/ броя портални врати на имота, в който се намира сградата на Съдебна палата - Разлог, находяща се в гр. Разлог, ул. „Иларион Макариополски“ № 23, на стойност 26 779,00 лв. с ДДС, съгласно икономически най-изгодната оферта, предоставена от административния ръководител на РС – Разлог.
Мотиви: Извършването на неотложния ремонт на оградата и порталните врати на имота, в който се намира на сградата на Съдебна палата - Разлог е необходимо с цел привеждането им в съответствие с чл. 7 ал. 1 от Наредба № 4 от 10.01.2008 г. за правилата и нормите за безопасност и охрана при проектиране, строителство, реконструкция, основно обновяване, ремонт, преустройство и експлоатация на обектите на съдебната власт, ограничаване възможностите за лесно проникване на външни лица на територията на имота, и предотвратяване на посегателства върху имуществото, магистратите и служителите на съда. Ремонтните работи попадат в обхвата на чл. 12 и § 1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт.
Справка за отпуснатите средства на РС – Разлог 
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	6 900,00 лв.	Подмяната на системата за видеонаблюдение на сградата на РС – Разлог.	
2022	0,00 лв.	Няма	
2023	0,00 лв.	Няма 	
2024	13 767,00 лв.	Подмяна на газовия котел в сградата на РС – Разлог.	
2025	0,00 лв.	Няма заявени ремонти за 2025 г.	

11.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Разлог с финансови средства в размер на 26 779,00 лв. с ДДС, за неотложен ремонт на оградата и 3 /три/ броя портални врати на имота, в който се намира сградата на Съдебна палата – Разлог, находяща се в гр. Разлог, ул. „Иларион Макариополски“ № 23. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
11.3. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на            РС – Разлог за сведение.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ